**SLJ 6. 4. do 10. 4. 2020**

1. **in 2. Ura**

**OB BESEDILU PONOVIMO KAR ZNAMO**

**Beth Beutler ČEBELKO IN MUHEC NA NOGOMETNI TEKMI**

Čebelko je trdno spal in smrčal. Na vrata je potrkal njegov prijatelj Muhec in ga zbudil.

"Daj, no, zbudi se. Greva na tekmo," je rekel Muhec.

 Čebelko je zazehal. "Ne težit!"   
 "Še nikoli nisi bil na tekmi," je rekel Muhec. "Zabavno bo, verjemi."   
 Čebelko se je delal, kot da bi hotel Muhca pičiti. "No, prav, pa pojdiva," je zagodrnjal. "A je daleč?"    
Muhec je zavil z očmi. Počakal je, da se je Čebelko umil. Potem sta šla na igrišče. Šla sta mimo tovornjaka in vodnjaka želja.

"Upam, da bodo zmagali," je vzdihnil Muhec.   
"Kdo?" je vprašal Čebelko.  
 "Moje moštvo, bedak," je rekel Muhec.  
 Usedla sta se na klop.   
Gledala sta prvi polčas. "Upam, da bo dal gol," je rekel Muhec.

 Napadalec je spretno brcal žogo proti golu. Brcnil je, žoga je letela proti golu, toda … zadela je prečko. Spretno jo je prestregel, brcnil še enkrat in zadel!   
Čebelko je vzkliknil:"Vau!"  
"Zmagali bodo!" je dodal Muhec.  
V drugem polčasu se je napadalec še enkrat zagnal proti golu in ga zadel. Tekma je bila dobljena.  
 Čebelko se je zabaval. "Vesel sem, da si me pregovoril, naj pridem gledat tekmo," je rekel. "Ampak drugič me ni treba buditi tako zgodaj."   
Muhec mu je odgovoril:"Potem bi pa zamudil tekmo. Žal bi ti bilo."  
Oba sta se zasmejala. Tako zabavno je kaj početi z dobrim prijateljem.

**BRANJE: Besedilo preberi najprej tiho, nato naglas.**

**PISANJE:**

**V zvezek za slovenščino -jezik napiši**

**NASLOV datum**

1. **Iz besedila izpiši vse vzklične povedi (!):**
2. **Vse vprašalne povedi (?):**
3. **tri pripovedne povedi (.):**

|  |  |  |
| --- | --- | --- |
| 4. Oštevilči dogodke po vrsti. Prepiši jih v zvezek v pravilnem vrstnem redu. | | |
|  | |  |
|  | | Šla sta mimo tovornjaka in vodnjaka želja. |
|  | | V drugem polčasu je padel drugi gol. |
|  | | V prvem polčasu je padel prvi gol. |
|  | | Muhec je zbudil Čebelka. |

1. **Spodnje povedi spremeni v nikalne in jih zapiši.**

V drugem polčasu se je napadalec še enkrat zagnal proti golu in ga zadel. Tekma je bila

dobljena. Čebelko se je zabaval.


1. **Ali se je pomen besedila spremenil?**
2. **Natančno prepiši poved, ki govori o prijateljstvu.**

**Če želiš:**

**Spomni se vseh prijateljev, pošlji jim sličico, jim kaj lepega napiši ali pa nariši. Če nimaš kontaktov, pa jim boš dal-/a, ko se vrnemo v šolo. Lahko pa prijatelja-/ico pokličeš po telefonu, če ti starši dovolijo.**

Kaj ti najraje počneš s svojim najboljšim prijateljem, prijateljico? Zapiši nekaj povedi.

**Pomagaj prijateljema na nogometno igrišče:**

****